**VISIONER FRA VANDKANTEN**

**Kort beskrivelse af forestillinger, workshops m.m.**

**DANSETEATRET NORDENFRA**

[www.nordenfra.dk](http://www.nordenfra.dk)

**Her skal danses:**

En flot og livsbekræftende musikalsk danseforestilling. Som i et ritual danser teatret sig igennem forskellige stemninger for til sidst at have danset pladsen varm. Der er skabt rum for glæden og festen.

**Ud i vinden**:

En poetisk og kraftfuld fortælling om at tæmme verdens vinde. Fire dansende vinde og en flok inciterende musikere folder sig ud i en stærk visuel forestilling, der emmer af fantasi og humor.

**Bålet:**

Udendørs smuk aftenforestilling om ild og mennesker. Ilden der til alle tider har været livgivende – og ødelæggende. Det er dans og musik i en sanselig og sammentømret helhed med ilden og mørket som medspillere.

**Parade**:

Festligt og farverigt optog med dansere og musikere fra Kulturkaravanen i samarbejde med lokale aktører.

**KIMBRI**

[www.teatretkimbri.dk](http://www.teatretkimbri.dk)

**Sælkvinden:**

En intens og poetisk forestilling bygget på et grønlandsg sagn. Historien om sælkvinden, der mister sit skind og derfor ikke kan komme tilbage til havet. Og om den ensomme fanger, Rasmus, som stjal det.

Aldersgruppe 6-11 år og voksne.

**Pænt Goddag:**

Et møde med en fremmed. I en verden hvor to mennesker bor og bestemmer, dukker der en fremmed op i en kuffert. En universel historie om integration som fortælles med humor og stort set uden ord.

Aldersgruppe 6-11 år og voksne

**HAKKEHUSET**

[www.hakkehuset.dk](http://www.hakkehuset.dk)

**Livets Vand**

Hakkehuset inviterer store og små familiemedlemmer til at bruge alle sanser, når de oplever fortællingen om Livets Vand. Syv arketyper kommer sejlende på flåder og medbringer flasker med Livets Vand, som bringer håb og drømme til folk de møder under deres rejse. På udvalgte steder langs Skjern å og på sceniske flåder, bruger artisterne naturens muligheder, når de optræder i træerne eller opfører musik og dans i landskabet og inviterer publikum med på en oplevelsesrig vandring.

**INSOLITE LIGHTS**

[**https://insolitelights.com/tag/francois-monnet/**](https://insolitelights.com/tag/francois-monnet/)

Lanterneworkshop med den franske multikunsner Francois Monnet som er en sand mester i at trylle pil og papir om til eventyrlige lanterner. Figurerne er ofte inspireret af lokale hændelser og fortællinger. Lanterne skabes i samarbejde med lokale foreninger og skoler, som også går med i en smuk lanterneparade, akkompagneret af karavanens orkester.

**TEATRET KRISKAT**

[www.kriskat.dk](http://www.kriskat.dk)

**PELZZz:**

Teatret Kriskat inviterer de allermindste på opdagelsesrejse i et forunderligt pelspjusket landskab. Der ligger en stor pelsklump på gulvet. Den vil man gerne ae. Blød! Den har ingen øjne. Er det et dyr? Og dèr er en dame i pels. Hun går en tur med en pelspølse. Men nu er den væk.Vi leder efter den…

**OH solo mig:**

Et musikalsk show hvor man skal kigge langt efter hverdagens logik. Publikum får fornøjelsen at opleve et 35 minutters verdenspremiereshow krydret med pinligheder, interaktion, en masse kærlighed og musik samt en særlig leopard.

**KLEZMERDUO**

[www.klezmerduo.dk](http://www.klezmerduo.dk)

Klezmerduo regnes blandt landets førende fortolkere af den traditionelle østeuropæisk-jødiske festmusik klezmer. Gennem mere end 30 år har duoen fordybet sig i klezmermusikkens stemningsfulde og livsbekræftende univers, som de formidler med humor og smittende spilleglæde.

**EASTWIND**

<https://www.facebook.com/Eastwind-312783882179087>

En unik konstellation af to internationalt anerkendte musikgrupper. Danske Klezmerduo og polske Hałas Duo har hver især igennem mere end 30 år har specialiseret sig i den festlige og virtuose østeuropæiske musiktradition.